**บทคัดย่องานอนามัยแม่และเด็ก**

**การฉีดวัคซีน COVID – 19 ในหญิงตั้งครรภ์และหญิงให้นมบุตร**

ตามที่กระทรวงสาธารณสุข โดยคณะกรรมการอนามัยแม่และเด็กแห่งชาติ แจ้งการฉีดวัคซีน COVID – 19 ในหญิงตั้งครรภ์และให้นมบุตร โดยสำนักงานสาธารณสุขจังหวัดและคณะกรรมการอนามัยแม่และเด็กระดับจังหวัดเป็นแกนหลักในการดำเนินงานตามคำแนะนำการฉีดวัคซีน COVID – 19 ในหญิงตั้งครรภ์และ ให้นมบุตร และด้วยสถานการณ์การแพร่ระบาดของโรคโควิด 19 ที่รุนแรงขึ้น ในช่วงวันที่ 1 ธันวาคม ๒๕๖๓ – ๑ สิงหาคม ๒๕๖๔ พบหญิงตั้งครรภ์ติดเชื้อจำนวน ๑,๔๐๘ ราย มารดาเสียชีวิต ๒๒ ราย พบมารดาปอดอักเสบ ร้อยละ ๒๕.๒๑ ทารกติดเชื้อ ๘๖ ราย ทารกเสียชีวิต ๑๗ ราย และหญิงตั้งครรภ์เป็นกลุ่มเสี่ยงอาการรุนแรงสูง เป็นหนึ่งในกลุ่มเสี่ยง และแจ้งให้ทุกจังหวัดเร่งดำเนินการฉีดวัคซีน COVID – 19 ในหญิงตั้งครรภ์และให้นมบุตรผ่านคลินิกฝากครรภ์ และเก็บข้อมูลอาการไม่พึงประสงค์และผลลัพธ์การคลอดของหญิงตั้งครรภ์ที่ได้รับวัคซีนป้องกันโรคโควิด 19 เพื่อให้เป็นแนวทางเดียวกัน

ในการนี้ สำนักงานสาธารณสุขจังหวัดเพชรบูรณ์ ได้ทำหนังสือแจ้งไปยังโรงพยาบาลและสำนักงานสาธารณสุขอำเภอทุกแห่งในการเร่งรัดการฉีดวัคซีน COVID – 19 ในหญิงตั้งครรภ์และให้นมบุตร ผ่านคลินิก ฝากครรภ์ และเก็บข้อมูลอาการไม่พึงประสงค์และผลลัพธ์การคลอดของหญิงตั้งครรภ์ ที่ได้รับวัคซีนป้องกันโรค โควิด 19 รายละเอียดตามเอกสารแนบท้าย